Aðalmarkmiðið með æfinga - og keppnisstyrkjum ÍBR og ÍTR er að kostnaður vegna aðstöðu til íþróttaiðkunar barna og unglinga verði ekki borinn af þeim eða fjölskyldum þeirra . Jafnframt er það markmið með styrkjunum að styðja við afreksíþróttir hjá reykvískum íþróttafélögum . Styrkveiting nær til félags , sem er fullgildur aðili að ÍBR og hefur farið að lögum bandalagsins . Styrkhæf er leiga í íþróttamannvirkjum á vegum Reykjavíkurborgar ( þ.m.t. íþróttasölum skóla ) , íþróttamannvirkjum íþróttafélaga og í öðrum mannvirkjum á vegum íþróttafélaga . Umsóknir íþróttafélaga vegna styrks til æfinga skulu berast ÍBR fyrir 1. maí vegna vetrarannar og 1. febrúar vegna sumarannar .